b"\n_START_ARTICLE_\nCan Jofresa\n_START_SECTION_\nHist\xc3\xb2ria\n_START_PARAGRAPH_\nEl barri ocupa les terres del mas de Can Bosc de Basea i part de les de Can Jofresa, que li ha donat nom i a les terres del qual s'al\xc3\xa7a el complex esportiu. Aquests terrenys s\xc3\xb3n rics en troballes arqueol\xc3\xb2giques, que donen fe de l'ocupaci\xc3\xb3 d'aquesta \xc3\xa0rea en \xc3\xa8poca romana, sobretot pels volts de l'antic Can Bosc de Basea, masia tamb\xc3\xa9 del segle XV que es va enderrocar quan es van construir els blocs de pisos a comen\xc3\xa7ament dels anys 70 del segle XX. El barri va n\xc3\xa9ixer, doncs, amb aquests 24 blocs que inclouen un total de 825 pisos, promoguts per l'Institut Nacional de l'Habitatge, que en un principi eren coneguts com els pisos de la carretera de Rub\xc3\xad. Can Jofresa es va revitalitzar amb la construcci\xc3\xb3 de la zona esportiva, inaugurada el 1990, i els dos instituts d'ensenyament mitj\xc3\xa0, que apleguen un bon nombre d'estudiants de la part sud de la ciutat."